Kungiyar Ma'aikatan Kananan Hukumomi Ta Dakatar Da Yajin Aiki
Najeriya Kungiyar Ma'aikatan Kananan Hukumomi Ta Dakatar Da Yajin Aiki Yuli 29, 2013
Ginin Majalisar Najeriya
Kungiyar Ma'aikatan Kananan Hukumomi Ta Dakatar Da Yajin Aiki da ta shirya zata famtsama ciki domin rashin amincewar majalisar dattawa da cin gashin kan kananan hukumomi.
WASHINGTON, DC — Abubuwan da majalisar wakilai ta amince da su makon da ya wuce abubuwa ne da a da can majalisar dattawa ta riga ta yi watsi da su. Daya daga cikin wadannan abubuwa shi ne baiwa kananan hukumomi 'yancin cin gashin kansu.
Wannan rashin amincewar majalisar dattawa ya harzuka kungiyar ma'aikatan kananan hukumomi shirin famtsamawa cikin wani yajin aiki na gama gari a duk fadin Najeriya. To amma sai gashi kungiyar ba zato ba tsammani ta janye shirin. Wakilin Muryar Amurka Nasiru Adamu El-Hikaya ya bi digdigin ya san ko menene ya kawo hakan.
Shugaban kungiyar ya ce kakakin majalisar wakilai shi ya rokesu kada su shiga yajin aiki ganin yadda maganarsu ta samu karbuwa a majalisarsu da kuma yadda majalisar ta yi la'akari da manufofin 'yan Najeriya. Ya ce kodayake a da can majalisar dattawa ta yi watsi da maganarsu wannan ba shi ba ne karshen kokarin yiwa kundun tsarin kasar kyaran fuska ba. Shugaban kungiyar ma'aikatan ya ce sabili da bayanin da kakakin majalisar ya bayar shi yasa suka gani yakamata su girmama majalisar, su dakata, su kuma jira har sai maganar ta kai gaban shugaban kasa ya sa hannu ta zama doka.
Kungiyar Ma'aikatan Kananan Hukumomi Ta Dakatar Da Yajin Aiki - 3:20
https://www.voahausa.com/a/2275889.html
Uwargidan Gwamnan Borno Ta Bayarda Abinci Da Tufafi Ga Marayu Da Mata - 3:35
Katsina Ta Zama Hanyar Shigo Da Miyagun Kwayoyi
Wakilinmu Yace Yara Akalla 9 Suka Ji Rauni A Sokoto
Rev. Danjuma Adamu Yace Musulmi 'Yan'uwa Ne, Abokan Zama, Ga Kirista